సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రిటైర్‌మెంట్ వార్తల్ని ఖండించిన సేహ్వాగ్
వీరేందర్ సేహ్వాగ్ అంతర్జాతీయ క్రికెట్‌కి వీడ్కోలు పలుకుతున్నట్లు ప్రకటించాడు.
TNN | Updated:
Oct 20, 2015, 05:32PM IST
వీరేందర్ సేహ్వాగ్ అంతర్జాతీయ క్రికెట్‌కి వీడ్కోలు పలుకుతున్నట్లు ప్రకటించినట్లుగా వార్తలొస్తున్నాయి. అయితే దీనిపై ఆయన అధికారిక ప్రకటన చేసినట్లుగా ఎటువంటి క్లారిటీ లేకపోవడం మొదట క్రికెట్ వర్గాల్లో కొంత గందరగోళానికి దారితీసింది. ఈనేపథ్యంలోనే తాను అంతర్జాతీయ క్రికెట్‌కి గుడ్‌బై చెప్పినట్లుగా వస్తున్న వార్తలపై స్పందించిన సేహ్వాగ్.. ఆ వార్తల్ని ఖండించాడు. అంతర్జాతీయ క్రికెట్లో అన్ని ఫార్మాట్లలో కలిపి 17,253 పరుగులు చేసిన సేహ్వాగ్ గత రెండున్నరేళ్లుగా భారత్ తరపున ఒక్క మ్యాచ్ కూడా ఆడలేదు. టెస్టు మ్యాచుల్లో రెండుసార్లు త్రిపుల్ సెంచరీ సాధించిన ఒకే ఒక్క భారత ఆటగాడిగా ఓ అరుదైన రికార్డు సేహ్వాగ్ సొంతం. టెస్ట్ కెరీర్‌లో 104 మ్యాచ్‌లు ఆడిన సేహ్వాగ్ 8,586 పరుగులతో, అత్యంత పరుగులు సాధించిన ఇండియన్ క్రికెట్ ప్లేయర్స్ జాబితాలో ఐదో స్థానంలో నిలిచాడు. వన్డే ఇంటర్నేషనల్స్ విషయానికొస్తే, 219 అత్యధిక స్కోర్ సహా 15 సెంచరీలు కొట్టిన ఈ ఓపెనింగ్ బ్యాట్స్‌మన్ మొత్తం 8,273 పరుగులు తన ఖాతాలో వేసుకున్నాడు. రేపు అక్టోబర్ 20వ తేదీ, మంగళవారం సేహ్వాగ్ 37వ బర్త్ డే కావడంతో అంతర్జాతీయ క్రికెట్‌లో కొనసాగేదీ లేనిది రేపు ఆయన తన నిర్ణయాన్ని వెల్లడించే అవకాశం వుందని తెలుస్తోంది.